এক মৰ্মান্তিক ঘটনাত ডিমা হাচাও জিলাৰ হাফলঙ পাইকাৰী সমবায় সমিতিৰ পিছফালে দেওবাৰে কুঁৱাত পৰি এটি শিশুৱে কৰুণভাৱে মৃত্যুক আঁকোৱালি লয়।
সূত্ৰসমূহৰ পৰা জানিব পৰা মতে এটি কিশোৰ এটা কুঁৱাৰ পাৰত গা ধুই থকাৰ সময়তে দুৰ্ঘটনাক্ৰমে কুঁৱাটোত পৰি যায়।
দুৰ্ঘটনাটোৰ পিছতে চুবুৰীয়া লোকসকলে লগে লগে আৰক্ষীক খৱৰ দিয়াৰ লগতে দুৰ্যোগ ব্যৱস্থাপনা বাহিনীৰ তথা জৰুৰীকালীন সেৱাকো খৱৰ দিয়ে।
জৰুৰীকালীন সেৱাৰ বিষয়াসকল ততাতয়াকৈ ঘটনাস্থলীত উপস্থিত হৈ কুঁৱাৰ পৰা কিশোৰটিক উদ্ধাৰ কৰি হাফলং অসামৰিক হাস্পাতললৈ লৈ যায় যদিও চিকিৎসকে কিশোৰটিক মৃত বুলি ঘোষণা কৰে।
সূত্ৰ অনুসৰি কিশোৰটিয়ে কুঁৱাটোৰ পাৰত তেওঁৰ ভনীয়েকৰ সৈতে গা ধুই আছিল আৰু আশ্চৰ্যজনকভাৱে কুঁৱাটোত পৰি যায়।
স্থানীয় লোকসকলে অভিযোগ কৰে যে ঘটনাটোৰ বিষয়ে খৱৰ দিয়াৰ পিছতে দুৰ্যোগ ব্যৱস্থাপনা আৰু জৰুৰীকালীন সেৱাৰ বিষয়াসকলে সময়মতে ঘটনাস্থলীত উপস্থিত হয় যদিও তেওঁলোক সু-প্ৰশিক্ষিত নাছিল।
" কিন্তু তেওঁলোক ভালদৰে প্ৰশিক্ষিত নাছিল কিয়নো তেওংলোকে কিশোৰটিক কুঁৱাটোৰ পৰা জীৱন্তে উদ্ধাৰ কৰাত ব্যৰ্থ হ'ল,"-স্থানীয় লোকে এনেদৰে মত প্ৰকাশ কৰে।
সূত্ৰসমূহে লগতে জানিব দিয়ে যে প্ৰায় ১১ বছৰীয়া সুমিত দাস নামৰ কিশোৰটি যেতিয়া গা ধুই আছিল তেতিয়া তেওঁৰ মাতৃগৰাকী ঘৰৰ বাহিৰত আছিল।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
